Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Tohtori Joe Wadlinger parani parantumattomasta sairaudesta, -
joka aiheutti jatkuvaa sietämätöntä kipua.
Ihme tapahtui, kun hän unohti kaiken paranemisesta oppimansa.
Seuraavaksi Yliluonnollista-ohjelmassa.
Onko olemassa yliluonnollinen ulottuvuus?
Tuntematon maailma?
Voimmeko avata muinaisia yliluonnollisia salaisuuksia?
Voivatko unemme sisältää sanomia taivaasta?
Onko Jumala nyt valmis tuomaan maailmaan parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Tri Joe, valmistuit lääketieteellisestä.
Sinulla on tutkinto kemiasta. Teit uraa lääketieteellisessä ohjelmoinnissa.
Olit uskova Messiaassa.
Mutta et ollut sellainen, joka menee rukoilemaan ihmisten puolesta.
Olit arvostettu ammatti-ihminen. Et tehnyt mitään sellaista.
Mitä teit olkapääongelmaisen kanssa?
Vaimoni Heidi katseli kaupassa kaihtimia.
Hän oli alkanut keskustella erään miehen kanssa.
Olin tulossa asiakaspalvelusta ja näin heidän keskustelevan.
Yritimme päästä jo pois. Olen huomannut, -
että kun meillä on epämukava tilanne, Jumala on tekemässä jotain.
Mies kertoi itsestään. Kuuntelimme häntä.
Kysyin, voimmeko rukoilla hänen puolestaan. Hän suostui.
Rukoilimme ja pyysimme hänelle varjelusta ja siunausta.
Hän sanoi, että tuntuu paljon paremmalta.
Heidi katsoi häntä ja kysyi: "Onko sinulla jotain kipua?"
Mies oli roteva ja urheilullinen.
Ei näyttänyt, että olisi ollut kipuja.
Mutta hän kertoi pudonneensa korkealta katolta olkapäälleen.
Se oli ollut siitä asti kipeä.
Käsivarsi ei noussut kunnolla.
Kysyin, voimmeko rukoilla vielä.
Jeesuksen nimessä, kipu, lähde!
Käskin kokeilla.
Hän nosti kättään hartioiden tasolle. "Paljon parempi", hän sanoi.
Sanoin: "Noinko korkealle se vain nousee?
Emme jätä sitä tähän. Rukoilimme uudelleen."
Et kuulosta yhdeltäkään tapaamaltani lääkäriltä.
Rukoilimme uudelleen ja kokeilimme taas.
Hänen kätensä nousi aivan ylös.
Hän sanoi silmät suurina: "Mitä te teitte!"
Hän nosteli kättä ylös ja alas.
Hän iloitsi Herrassa. Hän meni kassalle.
Pyysin miestä kertomaan kassalle.
Hän sanoi: "Käsi nousi vain tähän asti. Joe rukoili puolestani.
Nyt käsi nousee näin."
Hän lähti kaupasta iloiten Jumalan hyvyydestä.
Mutta et ollut sellainen.
Tri Joe ei ollut sellainen vielä vuonna 2004, -
kun elämäsi muuttui.
Sen ansiosta olet se, joka tänään olet. Kerro siitä.
Olin silloin jo ohjelmoija.
Nojasin työtuolissani taakse päin. Selkään iski hirvittävä kipu.
Olin ollut kahdessa leikkauksessa.
Sain selkääni piikin.
Piikin jälkeen minulla oli uskomattoman kovat kivut.
Koko alaruumiissa oli jatkuva kipu. Sairautta kutsutaan araknoidiitiksi.
Eräs nainen kuvaili, että on kuin partaterällä viiltäisi.
Niin kivulias se oli.
Kuvailepa kipua asteikolla 1:stä 10:een.
Minkä numeron antaisit? - 15 tai 20.
Olin täysin vuodepotilas.
Kun kipu oli kovimmillaan, hautasin kasvot tyynyyn ja huusin.
Ääni kuului toiselle puolelle taloa.
Syödäkin piti seisten ja sekin nopeasti.
Suurimman osan ajasta makasin vatsallani hierontapöydällä.
Vaimo hieroi lihaksiani. Ne alkoivat surkastua, sillä olin maannut pitkään.
Mikä sinulla diagnosoitiin? - Araknodiitti.
Parantumaton tauti. Hyvin kivulias.
Eikö edes syövän hoitoon tarkoitettu kipulääke auttanut? - Ei.
Sain kaikkia mahdollisia kipulääkkeitä.
Syöpään, hermosärkyyn. Sain vahvinta mahdollista syöpälääkettä.
Mikään ei auttanut.
Kipua yritettiin lievittää stimulaattorilla.
Minulle tehtiin kolme leikkausta. Mikään ei auttanut.
Olet lääketieteen tohtori.
Miten ihmeessä saatoit harkita itsemurhaa?
Kipu kävi niin sietämättömäksi.
Nuorempana en voinut ymmärtää, miksi joku haluaa tappaa itsensä.
Nyt kipu oli niin kova, etten voinut muodostaa kolmen sanan lausetta.
Niinpä säästit kipulääketabletteja. Lääkärinä tiesit, -
että jos otat ne kerralla, kuolet. Mikset ottanut niitä?
Moni luulee, että syynä oli jumalanpelko.
En välittänyt Jumalasta silloin. Luulin, että Hän on hylännyt minut.
Minua esti yksi ainoa asia.
En halunnut, että vaimo ja teini-ikäiset lapset löytävät minut kuolleena.
Muuten olisin halunnut kovasti.
Tri Joe menetti kaiken toivon.
Hänen vaimonsa Heidi sanoi: -
"Vaikka minun pitäisi kantaa sinut maaliviivan yli, -
saamme sinut vielä paranemaan." Jatkamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Tri Joe menetti kaiken toivon.
Hänen vaimonsa... Joe oli hengellinen kallio.
Hän oli kotinsa hengellinen jättiläinen.
Mutta hän oli avuton ja jatkuvasti vuoteen oma.
Mitä Heidi teki?
Hän alkoi ymmärtää, ettei minulla ollut enää uskoa.
Hän sanoi: "Pitää unohtaa kaikki, mitä tiedämme paranemisesta. Se ei toimi."
Hän alkoi tutkia Sanaa ja lukea kirjoja hengellisistä jättiläisistä, -
jotka paransivat ihmisiä, kuten John G. Lake.
Hän alkoi katsoa sairaita parantavien ohjelmia -
ja tutki, mitä Jumala sanoo sairauksista ja paranemisesta.
Meille oli sanottu, ettei meillä ole riittävästi uskoa.
Se oli väärin sanottu.
Meille sanottiin, että olemme kuin Job -
tai että Jumala haluaa tämän kautta opettaa jotain.
Vaimo ei hyväksynyt sitä. Hän oli lukenut, mitä Jeesus teki.
Jeesus paransi jokaisen, joka tuli Hänen luokseen -
ja jonka luokse Jumala Hänet lähetti.
Ja että he käskivät sairaiden parantua.
Heidi alkoi nähdä tätä ja rukoilla tällä tavalla.
Hän otti yhteyttä mm. Joan Hunteriin, joka on yksi mentorini.
Hän on ollut usein ohjelmassamme. - Hän on mahtava.
Vaimo kirjoitti hänelle sähköpostia. Pyysi rukousta tai puhelinsoittoa.
Kerran pyhien aikaan hän sitten soitti.
Heidi tiesi, kuka se oli, ennen kuin Joan ehti esittäytyä.
Hän riensi makuuhuoneeseen. "Joan on puhelimessa!"
Jumala oli sanonut Joanille tämän lukiessa sähköpostia: -
"Sinun pitää viedä mies paranemisen läpi."
Hän rukoili puolestani ja kysyi, miltä tuntuu.
Eipä juuri erilaiselta. - Rukoilen uudelleen.
Hän rukoili uudelleen. Mikään ei muuttunut.
Hän sanoi, että asia täytyy viedä vielä Herralle.
Hän käski mennä seurakuntaan, -
jossa uskotaan Jumalan parantavaan voimaan ja osataan rukoilla.
Hän ohjasi minut seurakuntaan Concordiin.
Näin aloimme tutustua ihmisiin, jotka osaavat rukoilla kuten Jeesus rukoili.
Niin se alkoi. Käskimme sairautta vuoden ajan.
Se en ollut minä. Aluksi uskoin vain Heidin ja muiden ihmisten uskoon.
Mutta pian uskoni alkoi kasvaa, kun huomasin, että vointini koheni.
Kun toipuminen taas eteni, vihollinen sanoi: "Tähän se jää."
Sanoin: "Eikä jää. Jumala ei ole 10 tai 20 prosentin Jumala.
Hän on sadan prosentin Jumala." Puhuin jaloilleni: -
"Jeesuksen nimessä kaiken kivun ja tulehduksen täytyy lähteä.
Teidän pitää asettua linjaan Sanan kanssa."
Sitten pääsin taas vähän eteenpäin. Tätä jatkui, kunnes paranin.
Monet asiat mielessäsi olivat takaperin -
suhteessasi paranemisuskoon.
Nostat vahvasti esiin sitä, että sinä rukoilit väärin.
Nyt sinä käsket. Selitäpä sitä.
Tutkimme Jeesusta, opetuslapsia ja seurakunnanpalvelijoita Raamatussa.
Jeesus käski parantaa sairaita, herät- tää kuolleita, ajaa ulos demoneita, -
puhdistaa spitaalisia ja kertoa, että Taivaan valtakunta on täällä.
Mehän rukoilemme tavallisesti näin: -
"Isä, paranna Sidin päänsärky Jeesuksen nimessä."
He eivät ikinä rukoilleet niin. Jeesus käski meidän käskeä.
Hän käski sairauden. ja saastaisten henkien lähteä.
Hänen ei tarvinnut vedota Jeesus-nimeen. Muiden piti.
Kun Hän käski, ne lähtivät, koska Hänellä oli valta Isältä.
Meillä on sen vallan asianajajavoima.
Kerropa vielä yhdestä virhekäsityksestäsi.
Yksi iso virhekäsitys oli se, etten minä pysty parantamaan, -
herättämään ja vapauttamaan.
Että jotkut ovat toisen luokan kansalaisia.
Että se on johtajien tehtävä.
Mutta Raamatun mukaan johtajien tehtävä on varustaa meitä siihen.
Se muutti elämäni.
Minun tulikin vaeltaa Jeesuksen antamassa vallassa ja voimassa -
ja tehdä hyvää ja tuhota paholaisen teot.
Kerropa aivan ensimmäisestä ihmeestä, -
kun sinä rukoilit ja joku parani.
Se oli mahtavaa. Olimme seurakunnan miestenpäivillä vuorilla.
Siitä on kauan. Olin vasta aloittelemassa tätä.
Siellä oli tämä mies.
Pastori oli kehottanut meitä rukoilemaan toistemme puolesta.
Olimme vanhassa ladossa, jossa oli peltikatto.
Pyysin saada rukoilla miehen puolesta. En juuri tuntenut häntä.
Hän kertoi, että hän oli sukeltanut armeijassa.
Hän sukelsi liian syvälle, ja tärykalvot räjähtivät.
Korvasta oli mennyt kuulo, ja korvassa oli siitä asti ollut kipua ja surinaa.
Siitä taisi olla 20 vuotta.
Pyysin saada rukoilla. Laskin käteni hänen sydämensä päälle.
Heti kun kosketin häntä, alkoi sataa kaatamalla.
Sade rummutti peltikattoa. Syntyi uskomattoman kova ääni.
Se peitti muut äänet alleen.
Rukoilin siinä metelissä ja käskin korvan korjaantua Jeesus-nimessä.
Kun lopetin rukouksen, sade lakkasi.
Tuli aivan hiljaista.
Mies oli sanaton.
Hän sanoi, että kipu ja surina olivat poissa -
mutta Jumala oli tehnyt sydämessä jotain vielä suurempaa.
Armeijassa oli tapahtunut jotain, mikä kaiveli häntä alitajuisesti yhä.
Jumala otti sen pois.
Tiedättekö mitä? Tri Joe saa pian rukoilla -
niiden puolesta, joilta on mennyt toivo ja joilla on kipua, -
ja kaikenlaisten muidenkin ihmeiden puolesta.
Yliluonnollista-ohjelma jatkuu hetken kuluttua.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Monet katsojat kertovat kokeneensa ihmeitä ja parantuneensa -
katsottuaan ohjelmaa.
Pelkäsin yliluonnollisuutta, kunnes aloin katsella ohjelmaasi, -
luin mentorointioppaasi ja katsoin DVD:si.
Nyt pelko on poissa, ja uskon saaneeni Jumalalta vuodatuksen.
Jos ohjelmamme on koskettanut sinua, -
kerro siitä meille osoitteessa www.sidroth.org/praise.
Tuntuuko, ettei kukaan rakasta? Toivotko, ettet olisi syntynytkään?
Että maailma olisi parempi paikka ilman sinua?
Tämä on totuus: Joku rakastaa sinua syvästi.
Jo ennen aikojen alkua Hän tiesi sinusta kaiken -
ja varasi sinulle ylenpalttisia siunauksia.
Jokaisen kyyneleesi Hän on laskenut.
Jokaisesta ilon hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa. Adoptoi jo ennen luomistyötä.
Hän on huolehtinut sinusta syntymästä asti.
Hän julistaa, että sinut on ylen ihmeellisesti tehty.
Hänen ajatuksensa ovat lukuisammat kuin meren hiekka.
Vaikka perhe hylkää, Hän ei. Vaikka äitisi unohtaisi sinut, Hän ei.
Hän on todellinen Isäsi.
Hän sanoo valinneensa sinut lapsekseen, -
jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei milloinkaan hylkää sinua.
Hän lupaa, että jos sinä lähestyt Häntä, Hän lähestyy sinua.
Haluaisimme kertoa Hänestä lisää.
Lataa ilmainen kirja They Thought for Themselves -
ruudun osoitteesta.
Yliluonnollista-ohjelma jatkuu.
Jumala paransi sinua asteittain. Se oli prosessi.
Monet ymmärtävät sen väärin.
Olemme pikaruokasukupolvea. Kaikki pitää saada heti.
Mutta sinä opit jotain.
Monet luovuttavat ennen kuin saavat paranemisen.
He luulevat, että ihmeet tapahtuvat aina heti. Se ei ole totta.
Minun piti oppia, ettei saa luovuttaa.
Lopuksi ymmärsin, että paraneminen kuuluu minulle liiton takia.
Jeesuksen työ ristillä osti minulle paranemisenkin.
Kreikan sana ei tarkoita ainoastaan fyysistä paranemista.
Sana 'sozo' tarkoittaa myös täyttä eheytä -
elämän joka osa-alueella. Kun viimein ymmärsin sen, -
sain kestävyyden pyrkiä täyteen paranemiseen.
Kerropa pikkuvarpaastasi.
Lääkäri sanoi: "Se ei ikinä parane. Se on sinulla loppuikäsi."
Vihlova kipu.
Olit siis parantunut täysin pikkuvarvasta lukuun ottamatta.
"Mikä helpotus!"
En aikonut tyytyä 99,99-prosenttiseen paranemiseen.
Herra käski minun pyytää sitä uskovaa lääkäriä kumoamaan kirouksen.
Lääkäri soitti. Pyysin: "Sanoit, ettei kipu ikinä lähde.
Sano edes, että se on mahdollista."
Lääkäri sanoi niin. Samassa kipu helpotti.
Tarkoitatko siis, että yllesi oli lausuttu kirous?
Kirous piti kumota, -
jotta parantuminen tulisi esiin.
Minun tapauksessani juuri niin. Lääkäri oli uskova.
Uskovat voivat sanoillaan kirota ja siunata.
Teemme sitä koko ajan. Se, mitä sanomme, toteutuu.
On vain Jumalan armoa, etteivät kaikki sanamme toteudu.
Meidän täytyy valvoa sanojamme.
Kun puhumme Jumalan Sanaa ja totuuksia, tapahtuu yliluonnollista.
Tahdon sinun rukoilevan niiden puolesta, -
jotka ovat toivottomia, kuten sinä olit.
Rukoile niiden puolesta, jotka ovat musertavissa kivuissa, kuten itse olit.
Rukoile niiden puolesta, jotka hautovat itsemurhaa, kuten itsekin teit.
Ja rukoile niiden puolesta, jotka luulevat, -
että tätä varten pitää olla erityinen. Sinä olet aivan tavallinen talliainen!
Käyn töissä kuten kaikki muutkin. Minulla on tavallinen perhe.
En ole johtaja, evankelista enkä lähetti.
Olen esimerkki siitä, millaisen Jumala tahtoo koko seurakunnan olevan.
Isä, Jeesuksen nimessä, pyydän Sinua -
katkaisemaan vihollisen valheet, joita ihmisille on opetettu.
Heillä on sairauksia, eikä helpotusta tunnu tulevan.
Puhu heille tässä hetkessä totuuttasi Pyhän Hengen voimalla.
Anna heille toivo, joka heiltä puuttuu. Suo sanojeni antaa heille toivoa, -
että he voivat parantua. Jatkakoot he rukousta ja käskekööt sairautta pois.
Jos heillä ei ole uskoa, löytäkööt he ihmisiä, jotka uskovat -
ja rukoilevat, kunnes he paranevat.
Rukoilen niiden puolesta, jotka harkitsevat itsemurhaa -
ja uskovat Sinun hylänneen heidät.
He ovat Sinulle rakkaita. Me kaikki olemme.
Tahdot heidän ymmärtävän, että tämä on vihollisen yritystä, -
mutta se ei tule voittamaan.
Heidän pitää kääntyä puoleesi, että osoitat heille rakkautesi.
Vahvista heissä Jumalan Hengen voimalla totuus, -
että rakastat heitä niin, että annoit ainoan Poikasi heidän tähtensä.
He eivät ole vain osa seurakuntaa. He ovat Jumalan poikia ja tyttäriä, -
joita rakastat ja joille Sinulla on suunnitelma.
Vihollinen tietää sen. Se yrittää pitää heidät kahleissa.
Murran sen kahleen ja julistan heille vapautta Jeesuksen nimessä, -
niin että he nousevat olemaan seurakunta, jonka Jeesus kutsui -
vastustamaan vihollista parantamalla sairaita, herättämällä kuolleita, -
ajamalla ulos riivaajia, puhdistamalla spitaalisia ja kertomalla, -
että Jumalan valtakunta on täällä.
Rukoile perässäni ääneen ja usko parhaan kykysi mukaan.
Rakas Jumala, olen syntinen.
Anna minulle anteeksi.
Uskon, että Jeesuksen veri pesee pois syntini -
ja puhdistaa minut.
Ja nyt kun olen puhdas, tule asumaan sisimpääni, Jeesus.
Anna minulle kokemuksellista tietoa itsestäsi.
Aamen.
Se tarkoittaa: olkoon niin. Se on täytetty.
Hitlerin noustua valtaan juutalaistyttö vietiin keskitysleirille.
Häntä kidutettiin ja orjuutettiin. Ruoka oli lähinnä sahanpurua.
Sata sukulaista murhattiin.
Hän vapautui, mutta katkeruus sairastutti hänet.
Hänet piti leikata 26 kertaa.
Sitten hän sai ilmestyksen, joka muutti koko elämän.
Oletko ikinä pohtinut, onko elämässä jotain muuta?
Lue nettisivulta, mitä naiselle sitten tapahtui.
Ensi viikolla: -
Shalom! Kun hengellinen identiteettisi korjaantuu, kirkkaus vuotaa elämääsi.
Olen rabbi Curt Landry. Katso Yliluonnollista-ohjelma.
Opetan, kuinka palauttaa unohdettu perintö ja täyttää elämän tarkoitus.
Lahjoituksesi auttaa lähettämään ohjelmaa Israelissa 28 kertaa viikossa-
ja jakamaan evankelioivaa kirjaa maailman juutalaisille.
Monet katsojat kertovat kokeneensa ihmeitä ja parantuneensa -
katsottuaan ohjelmaa. Kerro todistuksesi kotisivuillamme.
Suomennos: Marianne Tenetz